
Maswali ya Kujadili 

1. Je, umejifunza na nini au jambo gani la muhimu ulilokuvutia katika somo hili? Je,Una maswali?

2. Je, ufahamu wako wa maana ya asili ya kifungu cha Biblia umeathiri jinsi ya matumizi ya kisasa? Toa mifano maalum.

3. Je unapata faraja gani kujua ukweli kuwa Mungu habadiliki?

4. Kwa namna nyingi ulimwengu wetu ni tofauti sana na ulimwengu ambao Biblia ilikuwa ikiandikwa kwa mara ya kwanza. Tofauti hizi zinatakiwa kuathiri vipi jinsi tunavyotumia Maandiko na namna tunavyowa hudumia watu leo?

5. Mwanadamu kama sura na mfano wa Mungu ulioanguka, je, inapaswa kuamini tafsiri yako na matumizi yako ya Maandiko?  Elezea jibu lako.

6. Je, unatumia njia gani sahihi zinazokusaidia kukuunganisha na wasikilizajin wa asili wa Biblia?

7. Unaweza kumsaidia kwa namna gani mtu anayedai kuwa zama za maendeleo ya historia ya ukombozi zinamaanisha kuwa sehemu fulani za Biblia hazitumiki tena hivi leo?

8. Je, unaona kuwa ni vigumu kutafsiri na kutumia biblia kwa sababu ya kujua kwamba tamaduni zetu ni tofauti na za hadhira ya asili? Eleza jibu lako.

9. Ni kwa namna gani kanuni za msingi zinazopatikana kuweka daraja kati ya hadhira ya awali na hadhira ya kisasa?

10. Unapofundisha au kuhubiri juu ya kifungu cha Biblia, je, ni muhimu uwakumbushe watu watumie kifungu inavyofaa. Baadhi ya watu husema kuwa tunapofundisha au kuhubiri juu ya kifungu cha Biblia jukumu letu ni kuelezea kifungu tu na Roho mtakatifu atasaidia kila mtu atumie kifungu kwa nmna gani katika maisha yake. je, unafikiria nini juu ya mtazamo huu.


DHAMIRA YA SOMO: Haitoshi kujua Biblia inasema nini na kuishia hapo. Tutakuwa wanufaika endapo yatabadilisha fahamu, tabia na hisia, ilitufanane na sura ya Kristo. Matumizi haya ya maandiko ni muhimu kwa kila mwamini.

SOMO REJEA 1: Hermina alikuwa kiongozi wa kikundi cha Wanawake cha Kanisani kwake. Alikuwa mke wa Mchungaji, na walikuwa wamehamia yapata mwezi mmoja. Mume wake alikuwa anapokea kanisa kutoka kwa Mchungaji aliyekuwa anaondoka, hivyo alikuwa na wasiwasi juu ya kiwango cha ujuzi wa Biblia ambao wanawake wa kanisa walikuwa nao. Kwa hiyo kila juma aliatenga muda wa kuwauliza maswali ilikujua ufahamu wao wa Biblia. Siku moja aliuliza, “ni nani anaweza kuniambia ni mji gani katika Biblia unaitwa mji wa mitende” hakuna aliyeweza kujibu. Hermina alisema, “Mmekuwa mkifanya nini hapa duniani muda wote kama wakristo mnapaswa kujua jibu la swali hili” mmoja wa wanawake walikuwa kanisani alimwambia mwenzake, mke wa mchungaji anaonekana kuona fahari juu ya ujuzi wake wa Biblia?

SOMO REJEA 2: Huko Amerika kusini katika jiji fulani, machungaji wenyeji walikuwa wamejifunza kutoka kwa Wamisionari kutoka Marekani umuhimu wa ujuzi wa Biblia. Lakini walionekana kutojua umuhimu wa matumizi ya ujuzi huo. Hivyo walijivunia urefu wa mahubiri na elimu yao. Na walifanya maombi mara chache sana. Mara zote walionyesha jinsi wanavyojua, mmoja wao aliniambia “jumapili iliyopita niliweza kuhubiri zaidi ya saa moja!” alifikiri ningelifurahishwa na mafanyikio yake, badala yake nilisikitikia kutaniko hilo. 
MASWALI YA KUTAFAKARI
Je, unawajua wakristo au makanisa wanaongozwa na hisia kuwa kadili unavyokuwa na maarifa na ujuzi kuhusu Biblia ndivyo unavyokuwa wa kiroho zaidi ua kama Kristo? fafanua.
Je, unatoa tathimini gani kwa kanisa linaloweka mkazo juu Maarifa ya Maandiko kuliko kuyatumia katika maisha yao.?
Utatoa ushauri gani kwa watu wa namna hii?
Je, umewahi kujiona kuwa wakiroho kuliko wengine wenye ujuzi kidogo, kwasababu ya ujuzi na maarifa ya Biblia uliyonayo? Elezea.
Hatua za Kuchukua.
Usiruhusu kunaswa katika mtego wa kufikiri kuwa viwango vya juu vya maarifa ya Kibiblia uliyonayo ndivyo vinavyokufanya kuwa kiroho sana. Kama unahisia hizo tubu ikiwezekana.
 Mfano wa kuigwa na watu katika familia na kanisa ni  mtu ambaye ujuzi wake wa Biblia unaleta mabadiliko katika maisha yake ya kila siku. Usipofanya na kutenda sawa na maarifa uliyonayo, ni sawa na kuwafundisha kuwa ujuzi zaidi wa Biblia walio nao ndivyo wanavyokuwa wa kiroho zaidi.
Unapotayarisha mahubiri au Mafundisho hakikisha unayatumia kwanza wewe kabla ya kuwahubiria wengine. Hakikisha kanisa linajua jinsi ya kutumia ujuzi huo.chukulia mimi nipo nyuma kwenye kiti cha mwisho na ulizia swali “Nifanye nini? ninawezaje kuunganisha habari hii unayonipa na maisha yangu?
Wafundishe watu wako kanisani umuhimu na ulazima wa kuyatumia maandiko au kuishi sawa na Maandiko.
